Kgodišo ya bana

Batswadi goba bahlokomedi ba bana ba na  le maikarebelo a go ruta bana se le sela. Go a makatša go kwa setšhaba se ngongorega gore bana ga ba na molao, mekgwa, tsebe le maitshwaro a mabotse. Potšošo ke gore ba swanetše go dira bjalo bjang gobane ga go na ngwana yo a belegweng a tseba go dira bjalo. Ge motswadi go ba mohlokomedi wa ngwana a sa rute bana o tlogelela maikarabelo a go ba bangwe bao ba tla rutago bana ba ka fao bona ba bonago go swanetše. Matšatšing a bjale batswadi le bahlokomedi ba bana ba lebeletše barutiši go dira se. Bothata ke gore ge morutiši ka bo ena a sena maikarabelo, o tla ruta barutwana eng. Barutisi ba bangwe ba godisitswe ka tsela tše di sa ageng bana. Ka fao, ba tlo ruta bana tseo bona ba di tsebago goba ba di dumelago. Batswadi le bahlokomedi ba bana ba swanetše go tšea maikarabelo go ruta bana ba bona maikarabelo ba se tlogele se go dikolo, setshaba, dithelebišene, diyalemoya, meloko le bakgotse.